Արլեն Ռեյվեն

Արլեն Ռեյվեն, (Արլեն Ռուբին, , ), ֆեմինիստ արվեստագետ, գրող, քննադատ, ուսուցիչ և կուրատոր։ 1970-ական թվականներին Ռեյվենը եղել է Լոս Անջելեսի ֆեմինիստական արվեստի մի շարք կազմակերպությունների համահիմնադիրը։

Կյանք և գործունեություն 
Արլեն Ռեյվենի ծնողները՝ Ջոզեֆ և Աննետ Ռուբինը հրեա-ամերիկյան ծագման միջին խավի ներկայացուցիչներ էին, որոնք հաստատվել էին Մերիլենդի Բալթիմոր քաղաքում։ Ռեյվենի հայրը բարի սեփականատեր էր, մայրը՝ տնային տնտեսուհի։

1965 թվականին Ռեյվենն Մերիլենդի Հուդ քոլեջում ստացել է Արվեստի բակալավրի աստիճան, այնուհետև շարունակել է կրթությունը։ Ռեյվենը ստացել է Ջորջ Վաշինգտոն համալսարանի Արվեստի մագիստրոսի գիտական աստիճան գեղանկարչության ոլորտում, իսկ 1975 թվականին Ջոնս Հոփքինսի համալսարանում արվեստագիտության ոլորտում դոկտորական ատենախոսություն է պաշտպանել։

Ռեյվենը Ֆեմինիստական արվեստի շարժման կարկառուն ներկայացուցիչներից էր, որը ջանք չէր խնայում կին արվեստաագետներին կրթելու և վերջիններիս՝ իրենց իսկ կանացի փորձառությունն անմիջականորեն արտացոլող գործեր ստեղծելու հնարավորություն տալու համար։ 1973 թվականին Ջուդի Չիկագոյի և Շեյլա Լեվրան դե Բրետվիլի հետ համատեղ Ռեյվենը հիմնադրեց Ֆեմինիստական արվեստանոց-ստուդիան։ Ֆեմինիստական արվեստանոց-ստուդիայի նպատակն էր (արվեստի այս անկախ դպորցն ի վերջո տեղակայվեց Լոս Անջելեսի Կանանց շենքում) «միավորել բոլոր այն աշխատող անհատներին, որոնց գործունեությունը բխում է մեր ընդհանուր կանացի փորձառությունից և ընդհանուր սոցիալական իրադրությունից»։ Այս համատեքստում շեշտը գլխավորապես դրվում էր «համագործակցության և գաղափարակից քույրերի միջև ջերմ հարաբերությունների պահպանման վրա»։ Նույն տարում Ռեյվենը Ջոն Հոփկինսոնի համալսարանում կրթություն ստացած իր կոլեգայի՝ արվեստագետ Ռութ Իսկինի հետ միասին հիմնադրում է Արվեստագիտական հետազոտությունների ֆեմինիստական կենտրոնը։ Կենտրոնի գործունեությունն ուղղված էր կին արվեստագետների ստեղծագործական կյանքի ուսումնասիրությանը, ֆեմինիզմի արվեստագիտական մեթոդաբանության մշակմանը և կանանց ստեղծագործական արխիվի ստեղծմանը։ Ռեյվենը նաև համահիմնադրել և խմբագրել է կանանց մշակութային գործունեությանը նվիրված «Chrysalis» ամսագիրը։ 1976 թվականին եղել է «Լեզբիական արտ նախագծի»-ի հիմնադիր անդամներից մեկը, Ռեյվենը ինքն էլ լեզբուհի է եղել։ Անդամներին արվեստի գործերի միջոցով ուսումնասիրում էին լեզբիանիզմը, անցյալի այնպիսի լեզբի արվեստագետների գործունեությունը, ինչպիսին է Ռոմեյն Բրուքսը՝ կասկածի տակ դնելով հենց  բուն «լեզբի» տերմինի մշակութային իմաստը։ Ռեյվենը եղել է նաև «Արվեստի աջակցության կանանց միության» կազմակերպության հիմնադիրներից մեկը։ 

Բացի Ֆեմինիզմի արվեստանոց-ստուդիայում դասավանդելուց, Ռեյվենը դասավանդել է նաև Կալիֆորնիայի արվեստի ինստիտուտում, Մերիլենդի ինստիտուտի արվեստի քոլեջում, Փարսոնսի դիզայնի դպրոցում, Լոս Անջելեսի կալիֆոռնյան համալսարանում, Հարավային Կալիֆոռնիայի համալսարանում և Սոցիալական հետազոտությունների նոր դպրոցում։ 1980-ական թվականներին Ռեյվենը դարձել է  «Village voice» պարբերականի գլխավոր քննադատը։

Ռեյվենն անցկացրել է տասը ցուցահանդես, այդ թվում՝ Բալթիմորի գեղարվեստի թանգարանում և Լոնգ Բիչի արվեստի թանգարանում։ Ամենախոշոր ցուցահանդեսներից մեկը, որը «միավորել է արվեստագետներից շատերին՝ միառժամանակ մոտեցնելով անցյալ տասնամյակի ողջ ընթացքում Ռեյվենի կողմից քարոզվող զանազան գաղափարներ»,  անցկացվել է «Տնային պայմաններում»։

2000 թվականին Ռեյվենը դարձել է Մերիլենդի ինստիտուտի արվեստի քոլեջի Ռեյնհարթի քանդակագործության դպրոցի քննադատը։ 2002 թվականին արվեստի քննադատության ոլորտում իր գործունեության համար Քոլեջի արվեստի միության կողմից Ռեյվենն արժանացել է Ֆրենկ Ջուեթ Մեզեթի անվան մրցանակի։

Ռեյվենը մահացել է 2006 թվականի օգոստոսի 1-ին քաղցկեղից Նյու Յորքի Բրուքլին քաղաքում գտնվող իր տանը 62 տարեկան հասակում։ Նրա հայրը, քույրը՝ Ֆիլիսը (Գելման) և Նենսի Գրոսմանը, որը շուրջ 23 տարի հարաբերությունների մեջ է եղել Ռեյվինի հետ, շատ ավելի երկար ապրեցին։

Գրքեր 
Ռեյվենը լույս է ընծայել 9 գիրք, այդ թվում
Feminist Art Criticism: An Anthology (1988) (նաև խմբագիր) OCLC 581561464 
Crossing Over: Feminism and Art of Social Concern (1988) OCLC 901903194 
Art in the Public Interest (1989) OCLC 502660046 
New feminist criticism: art, identity, action (1994) OCLC 27816089

Մենագրություններ 

 Նենսի Գրոսման (1991)
 Ջուն Ուեյն․ Զգացմունքների թունել (1997)

Ծանոթագրություններ

Արտաքին հղումներ 
 Biography 

20-րդ դարի ամերիկացի գրողներ
Ամերիկացի ֆեմինիստ գրողներ
Ֆեմինիստ արվեստագետներ
Լեսբուհի գրողներ
Հրեա ֆեմինիստներ
Լեսբուհի արվեստագետներ
Ամերիկացի պատմաբաններ
Ամերիկացի լրագրողներ
Ամերիկացի քննադատներ
Ամերիկացի մանկավարժներ
Ամերիկացի արվեստագետներ
20-րդ դարի ամերիկացի կին գրողներ